hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu en hu en sl hu hu hu en hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Ezüstéremmel utazunk haza Szlovákiából – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Ezüstéremmel utazunk haza Szlovákiából
A Vinter Cup döntőjét a Lukács, Győri-Dani, Sokoray, Molnár, Sövegjártó, Pápai felállásban kezdte csapatunk, a kapuban Kováccsal. A mérkőzés első találatára több, mint kettő percet várni kellett, azonban gyors indulásból gyorsan válaszolt ellenfelünk találatára Pápai (4. perc 1-2). Sokoray és Lukács egyszer, Sövegjártó pedig kétszer talált a kapuba, így a 9. percre 6-3-as előnyre tettünk szert. A kapuban Kovács is jól kezdte a mérkőzést, ziccert és átlövést is hárított. Tíz perc elteltével érkeztek a friss emberek, Barnyák, Czene és Mátés kapott játéklehetőséget, Herkovits pedig továbbra is védekezésben lépett pályára. Pápai két gyors indulásból szerzett találata érkezett miután Kovács védett kétszer is (15. perc 10-6), ellenfelünk ekkor kihasználta első időkérési lehetőségét.  Az időkérés nem eredményezett változást, sőt a 20. percben 7-12-es eredményt mutatott az eredményjelző. Kovács folytatta a parádés védések sorozatát a kapuban, a mérkőzés utolsó hét percére azonban pihenőt kapott és Hoffmann lépett pályára. Támadásban Lang és Czene voltak sorozatban eredményesek, az utolsó öt percbe lépve ellenfelünk csak két gólos hátrányban volt. A végjátékban két bombagólt szerzett még Lang, ezzel a félidei eredmény: 18-15.
A második játékrészre a Hős-Nagy, Lang, Mátés, Barnyák, Sövegjártó, Pápai sort küldte a pályára vezetőedzőnk, a kapuban továbbra is Hoffmannal. Kicsit döcögősebben indult ez a félidő, Pápai és Herkovits gólját követően kettős emberhátrányba kerültünk, előbb Hős-Nagy, majd Barnyák kényszerült a padra. Jól jöttünk ki ebből a hátrányból, amíg Sokoray révén egy gólt szereztünk, mindössze egy gólt kaptunk ellenfelünktől. A 40. percbe lépve továbbra is fej-fej mellett haladtak a csapatok, Lang találatával 22-18-as arányban vezettünk. 24-20-as állásnál, újabb Pápai találatot követően a hazai csapat időt kért, de a különbség nem csökkent most sem, hat gólra léptünk meg a 47. percre (26-20). Gyakorlásképpen a 7-6 elleni játék következett, mint azt már megszokhattuk, ebből Sokoray és Pápai is eredményes volt (50. perc 29-22). Juhász kettő perces kiállítása miatt a gyakorlás félbeszakadt, de a gólok gyártása nem, Czene volt eredményes és szerezte meg harmincadik gólunkat (53. perc 30-25). Két üres kapus góllal ellenfelünk felzárkózott három találatra, majd egy gyors lerohanást követően ismét szlovák gól született (55. perc 30-28). Nehezen találatuk az ellenszert ellenfelünk védekezésével szemben a végjátékban, mindemellett két üreskapus gólt is kaptunk, az utolsó percre így 31-31-es állással érkeztek meg a csapatok. A hazai csapat még időt kért negyvenöt másodperccel a lefújás előtt, melynek eredménye gól lett (60. perc 31-32). A gólra Kovácsovics László időkéréssel válaszolt, de az utolsó támadásból már nem sikerült gólt szereznünk, így a végeredmény: 31-32.
Kovácsovics László: „Mindkét mérkőzés jól szolgálta a felkészülésünket. Fizikálisan jól felkészített ellenfelekkel játszhattunk.Különösen jó lehetőség volt a fiataloknak bizonyítani és beilleszkedni a felnőtt csapat játékrendszerébe.”
AGROFEED ETO-UNI Győr – HKM Sala   31 – 32  /18-15/
Agrofeed ETO-UNI Győr: Kovács, Hoffmann, Lang 5, Sokoray 3, Molnár, Győri-Dani, Hős-Nagy, Juhász 1, Barnyák, Lukács 1, Nagy, Mátés 1, Czene 3, Sövegjártó 3, Herkovits 2, Pápai 10
Turi Edina által|2022-01-26T10:44:00+00:002022.01.22.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT